
Selam alejkum! Da li je grijeh ako se u toku intimnog odnosa sa suprugom izgovore riječi zikra, poput subhanallah, elhamdulillah.? Allah vas nagradio!


* 
* 
* 
* 
* 
* 
* 

 
Zikr u toku spolnog odnosa

Ve alejkumus-selam!


Postoje tri stanja zikra vezanog za spolni akt:


Prvo: ***[Zikr](https://pitajucene.com/search/zikr/questions/ "Pretraži pitanja o zikru")*** prije spolnog odnosa je preporučen u šerijatu i to je poznato kao ***[dova](https://pitajucene.com/search/dova/questions/ "Pretraži pitanja o dovama")*** prije spolnog odnosa. Prenosi se od Ibn Abbasa, Allah bio zadovoljan njime, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kazao: ”Kada bi neko od vas prije spolnog odnosa kazao: ‘Bismillahi, Allahumme dženibneš-šejtane ve dženibiš-šejtane ma razektena’ (Bismillahi, Gospodaru, sačuvaj nas od šejtana, i sačuvaj od šejtana ono čime nas opskrbiš), pa ako se iz tog odnosa rodi dijete, nikada mu ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** neće moći nauditi.” (Buharija i Muslim)


Drugo: Zikr u toku spolnog odnosa dozvoljen je srcem, dok je pokuđen riječima, jer je suprotan etici u pogledu Uzvišenog Allaha.


Treće: Zikr poslije spolnog odnosa i prije kupanja je dozvoljen. Aiša, Allah bio zadovoljan njome, prenijela je da je Poslanik, sallallahu alejhi ve sellem, spominjao Allaha u svakom svom stanju (Muslim ). Iz ovog zikra, po ispravnijem mišljenju učenjaka, izuzima se učenje Kur’ana, odnosno osobi koja je džunub to je zabranjeno. Allah najbolje zna!  

Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


